Teikiame atsakymus į 2020-02-10 gautus kandidato klausimus dėl Nekilnojamojo turto nuomos pirkimo skelbiamų derybų būdu sąlygų:

**Klausimas:**

1. Koks turėtų būti vidaus patalpų valymo dažnumas – nuo to priklauso valytojų darbo užmokestis. Ar kasdien, ar kas antrą dieną, ar 2 kartus į savaitę?

**Atsakymas:**

1. Patalpos valomos kiekvieną darbo dieną darbo laiku.

**Klausimas:**

2. Konkurso nurodytoje užpildyti formoje rašoma, kad reikia pateikti 1 mėnesio, 12 mėnesių ir viso nuomos laikotarpio (supratau, kad 24 mėnesių) **nuomos** sumas. Bet aukščiau rašoma, kad į nuomos sumą turi būti įskaičiuota ir kitos išlaidos (elektros ūkio, priešgaisr., patalpų techn. priežiūra bei vidaus ir bendrųjų patalpų valymas, šiukšlių išvežimas). Ar nereikėtų atskirti nuomos ir kitų išlaidų? Bet kad nėra tokios eilutės toje formoje... Nes tada kyla 1 m2 nuomos kaina.

**Atsakymas:**

2. Vadovaujantis Pirkimo sąlygų 16.6 papunkčiu, į nuomos kainą turi būti įskaičiuoti visi kandidato mokami mokesčiai ir papildomos išlaidos (taip pat bendrų ir nuomojamų patalpų kasdienis valymas, patalpų techninė priežiūra), išskyrus mokesčius už komunalines paslaugas (vanduo, elektra, šildymas).

**Klausimas:**

3. Ar jūsų reklama / logotipas turės atsirasti prie įėjimo ir ant reklaminio stendo prie gatvės?

**Atsakymas:**

3. Pateikiant pasiūlymą nurodyti, ar yra galimybė įrengti įmonės logotipą.

**Klausimas:**

4. Pagal Registrų centro Patalpų nuosavybės išrašą patalpų plotas yra 727,79 m2. Bet kadangi buvo įrengta naujų pertvarų (o jos užima šiek tiek ploto), nuomojamą plotą skaičiuojame tik 720 m2. Tai kaip tada geriau rašyti paraiškoje – ar visą RC išraše nurodytą plotą 727,79 m2, ar tik 720 m2? Nuo to bendra kaina **nesikeis**, tačiau truputį pasikeis 1 m2 kaina, su kuria mes bet kuriuo atveju telpame į max 9 eur/m2.

**Atsakymas:**

4. Duomenis pateikti pagal Registrų centro išrašą.